**ЗАКОН**

**О ИЗМЈЕНИ И ДОПУНАМА ЗАКОНА**

**О КОНЦЕСИЈАМА**

Члан 1.

У Закону о концесијама („Службени гласник Републике Српске“, бр. 59/13, 16/18 и 70/20) послије члана 30м. додају се нови пододјељак 1.6 и нови члан 30њ, који гласе:

„1.6 Концесионе накнаде у области спорта

Члан 30њ.

(1) Концесиона накнада за уступљено право у области спорта утврђује се процентуално од вриједности планиране инвестиције концесионара у распону од 0,5% до 5%.

(2) Концесиона накнада за коришћење концесије у области спорта утврђује се у распону од 2% до 5% од годишњег прихода оствареног обављањем концесионе дјелатности.“

Члан 2.

У члану 30н. број: „1.5“ замјењује се бројем: „1.6“.

Члан 3.

У члану 67. послије става 4. додаје се нови став 5, који гласи:

„(5) Поступци у вези са изградњом енергетских објеката, инсталиране снаге до 250 kW, започети прије прописивања обавезе да се за изградњу ових објеката закључи уговор о концесији у складу са овим законом, окончаће се по прописима који су важили у вријеме започињања тих поступака.“

Члан 4.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-925/21 ПОТПРЕДСЈЕДНИК

Датум: 25. новембра 2021. године НАРОДНЕ СКУПШТИНЕ

Денис Шулић